— 307 — 



Alle disse Planter findes paa samme Plads, har haft samme 

 Kaar, og desuagtet er Forskellen paa Knoppernes Bygning saa 

 fremtrædende; jeg kan ikke ganske fatte, at man her kan lade 

 sig nøje med — som man har gjort — at betragte Fænomenet 

 som et Ernæringsspørgsmaal ; det vil sige, det er ganske vist Er- 

 næringen, der giver Forskellen paa de to Planter af langelandsk 

 Frø, men naar Planter af Frø fra Bregentved har tykke robuste 

 Knopper, medens Planterne fra Langeland opvoxet paa Bregent- 

 ved og Planterne af sydlig Proveniens ligeledes opvoxet paa 

 Bregentved har spinkle Skud med svage Knopper, kan dette dog 

 vanskelig forklares som Følge af Ernæringen. 



Ligesom Skovbrugeren efter min Opfattelse ved Valget af 

 Træart i første Række bør søge en saadan, der giver Sikkerhed 

 for, at der kan fremkomme en sund og levedygtig Bevoxning, 

 saaledes mener jeg ogsaa, at han skal søge saadanne Racer, at 

 der bydes den samme Sikkerhed, og jeg troer, at et vejledende 

 Fingerpeg kan man have ved hos Bøg og Eg at give Agt paa 

 Sommerskuddene: om de er tykke og kraftige med store, svul- 

 mende Knopper eller tynde og spæde med smaa, svage Knopper. 



